google/wiki40b huggingface dataset:
Komik Kasturi

Komik Kasturi merupakan salah satu komik yang diterbitkan di Malaysia. Ia dilukis oleh Nik Mahmood Idris pada 1955. Nik Mahmood Idris merupakan seorang guru lepasan Raffle’s Collage, Singapura yang juga terkenal sebagai penggiat senilukis di negeri Kedah.
Buku komik Kasturi diterbitkan oleh Kedai Buku Abu Bakar Al-Ahmadi, Kota Bharu. Komik Kasturi merupakan sebuah karya yang dianggap sederhana dari segi mutu lukisan dan juga penerapan jalan cerita.
Bendera Brunei

Bendera Brunei mula diperkenalkan pada tahun 1906 setelah Perjanjian Tambahan 1905/1906. Bendera tersebut pada waktu itu sama seperti bendera sekarang, kecuali tanpa panji-panji. Pada 29 September 1959, Panji-Panji Kerajaan ditambah di tengah-tengah selepas Pemasyhuran Perlembagaan Negeri Brunei 1959, dan dikekalkan apabila mencapai kemerdekaan pada 1 Januari 1984.
Bendera ini terdiri daripada lambang negara di bahagian tengah dengan latarbelakang warna kuning dan pepenjuru hitam, putih dan panji-panji berwarna merah di bidang bendera.
Lambang negara terdiri daripada bulan sabit (lambang Islam), dicantum dengan payung obor-obor (lambang kerajaan di bawah seorang raja). Di bawah payung adalah sayap yang melambangkan keadilan, kedamaian, kemakmuran dan keamanan. Di sebelah kiri dan kanan terdapat sepasang tangan yang menadah. Di bulan sabit terdapat kekata dalam tulisan Jawi, "Sentiasa berbuat kebajikan dengan petunjuk Allah" dan di bawah bulan sabit, kekata "Negara Brunei Darussalam" juga dalam tulisan Jawi.
Di Nusantara, warna kuning adalah warna tradisional untuk raja-raja. Ini dapat dilihat di panji-panji diraja Malaysia dan Thailand dan juga bendera presiden Indonesia.
Setu, Jasinga

Poskod

Poskod yang digunakan di Setu adalah 16670. Terdapat buah desa di dalam daerah kecamatan Jasinga.
Teluk Pucung

Poskod

Poskod yang digunakan di Teluk Pucung adalah 17121. Terdapat 6 buah desa di dalam daerah kecamatan Bekasi Utara.
Glostrup

Glostrup adalah sebuah pekan Denmark di Wilayah Hovedstaden, membentuk salah satu pinggir bandar barat Copenhagen. Ia merupakan kerusi pemerintahan bagi Perbandaran Glostrup, dengan populasi seramai 21,650 pada tahun 2012.
Navarredondilla

Navarredondilla merupakan sebuah kawasan perbandaran di Sepanyol di Ávila, di komuniti autonomi Castile dan León.
Nombor Mach

Gambaran

Nombor Mach biasanya digunakan bagi objek yang merentasi bendalir dengan kelajuan tinggi, dan juga aliran bendalir dengan kelajuan tinggi di dalam saluran seperti muncung, penyerak atau terowong angin. Ia ditakrifkan sebagai perkadaran dua kelajuan, oleh itu ia merupakan suatu nombor tanpa dimensi. Pada suhu 15 darjah Celsius dan pada paras laut, kelajuan bunyi adalah 340.3 m/s (1225 km/j, atau 761.2 bsj, atau 1116 kaki/s) dalame atmosfera Bumi. Kelajuan diwakili dengan nombor Mach 1 dan bukannya suatu pemalar; sebagai contoh, ia bergantung kepada suhu dan komposisi atmospera. Di aras stratosfera, Nombor Mach adalah tetap dan tidak bergantung pada ketinggian sungguhpun tekanan udara berubah dengan ketinggian berbeza.
Oleh kerana kelajuan bunyi meningkat berkadaran dengan suhu, kelajuan sebenar objek yang terbang pada Mach 1 akan bergantung kepada suhu bendalir di sekelilingnya. Nombor Mach sangat berguna kerana kelakuan bendalir adalah sama di objek yang bergerak pada Nombor Mach yang sama. Jadi, sebuah pesawat yang terbang Mach 1 pada aras laut (340.3 m/s, 761.2 bsj, 1,225 km/j) akan mengalami gelombang kejutan yang sama sekiranya ia terbang pada kelajuan Mach 1 di paras 11,000 m (36,000 kaki), sungguhpun ia terbang pada kelajuan 295 m/s (654.6 bsj, 1,062 km/j, iaitu 86% daripada kelajuannya pada aras laut).

Aliran halaju tinggi dalam saluran

Sekiranya aliran di dalam saluran melepasi M=1 mencapai kelajuan supersonik, satu perubahan ketara akan berlaku. Secara logiknya, pengecutan aliran dalam saluran akan meningkatkan kelajuan aliran (iaitu menjadikan saluran lebih sempit akan menghasilkan aliran udara yang lebih laju) dan kenyataan ini adalah benar pada kelajuan subsonik. Bagaimanapun, setelah aliran mencapai kelajuan supersonik, perhubungan di antara kawasan aliran dan kelajuan adalah sebaliknya: meluaskan saluran akan meninggikan kelajuan.
Oleh itu sekiranya kelajuan aliran ingin ditingkatkan kepada kelajuan supersonik, kita memerlukan muncung tumpuan-mencapah, di mana bahagian tumpuan akan memecut aliran ke kelajuan sonik M=1, manakala bahagian mencapah akan memastikan keadaan pecutan ini kekal. Muncung seperti ini dikenali sebagai muncung de Laval dan dalam kes-kes terlampau ia boleh mencapai kelajuan hipersonik yang menakjubkan (Mach 13 pada aras laut).
Alat Meter Mach pesawat atau Sistem Maklumat Penerbangan Elektronik boleh memaparkan Nombor Mach yang diperolehi daripada tekanan tak berkembang dalam (tiub pitot) dan tekanan statik.
Lichtenberg, Mittelsachsen

Lichtenberg merupakan sebuah kawasan perbandaran terletak di daerah Mittelsachsen, Saxony, Jerman.
Paperplane Pursuit

Biografi

Setelah bertungkus-lumus untuk mencari label rakaman muzik yang mampu membiayai kerjaya mereka, akhirnya kumpulan SilentScream menerima bantuan daripada seorang penyanyi dan penggubah lagu R&B tempatan bernama Reshmonu memeranjatkan industri apabila tampil untuk menerbit album sulung mereka, namun kumpulan tersebut tidak terus menganggotai label rakaman Reshmonu.
Pada tahun 2006, single pertama bertajuk Unspoken diputarkan di Xfresh FM dan hitz.fm pada tahun 2006. Bagaimanapun, perkembangan SilentScream hampir terbantut beberapa tahun kemudian, apabila penyanyi utamanya John Oommen diserang dan hampir dibunuh.
Kumpulan SilentScream telah lama meminggirkan diri daripada membuat persembahan live untuk menumpu perhatian kepada album mereka yang akhirnya siap dan dikeluarkan pada tahun 2007. Album ini terdiri daripada 11 runut; iaitu dua lagu dalam Bahasa Malaysia dan selebihnya dalam bahasa Inggeris.
Single pertama tahun 2007 dan yang kedua daripada album tersebut, berjudul Revolution. Dalm temu ramah mereka di Fly FM Campur Chart (disiarkan 14 Oktober 2007), John menyatakan bahawa Revolution menyahut para muda-mudi agar menyedari hak mereka dan berusaha membawa arus perubahan.
Tulus Cinta

Sinopsis

Maira mula menyendiri apabila mengetahui yang dia disahkan leukimia. Pertemuannya dengan Azim yang membantunya ketika rebah mengeratkan lagi hubungan mereka. Pada mulanya, Azim tidak mengetahui bahawa Maira menghidapi Leukimia sehinggalah suatu hari Maira kembali lemah dan dirawat dihospital. Hana, kekasih Azim mula curiga dengan tingkah laku Azim. Hana mula mengekori Azim dan akhirnya dia mengetahui yang Azim kini berkawan baik dengan Maira. Hana cuba untuk merebut haknya sebagai teman wanita Azim daripada Maira. Maira merasa tertipu dengan perbuatan Azim kerana selama ini Azim tidak pernah berterus terang. Maira rasa dipermainkan oleh Azim. Namun Azim punya sebabnya tersendiri, hatinya sudah terpaut kepada Maira. Maira adalah wanita sempurna di matanya.
Neptune Orient Lines

Neptune Orient Lines Limited, (atau singkatannya NOL) ialah syarikat pengangkutan global yang berpangkalan di Singapura. Perniagaan utamanya ialah pengangkutan kontena dan pengurusan rangkaian bekalan. Ia merupakan salah satu anak syarikat Temasek Holdings, dan ia memiliki sepenuhnya American President Lines atau APL dan bahagian logistiknya iaitu APL Logistics.
Syarikat ini juga telah membuat bidaan sebanyak 5 billion pound sterling untuk mengambil alih Hapag Lloyd, sebuah syarikat perkapalan yang berpangkalan di Hamburg, Jerman.
Kuih onde-onde

Kuih onde-onde atau juga dikenali sebagai buah melaka merujuk kepada sejenis kuih yang diperbuat daripada bahan-bahan seperti tepung beras pulut, manisan, kelapa muda parut, garam, air dan daun pandan (untuk warna dan baunya yang harum).  Kuih onde-onde merupakan sejenis hidangan yang popular di Malaysia. Di Indonesia ia dikenali dengan nama "Klepon". Di Brunei ia dikenali sebagai "kuih pancit".

Asal

Berdasarkan sumber sejarah, kuih onde-onde atau buah melaka diramalkan berasal dari Jawa yang dicatat dalam buku jurnal perubatan Hindia-Belanda pada masa penjajahan kongsi dagang Belanda di Indonesia.

Nama

Nama kuih onde-onde datangnya dari cara menghasilnya di mana adunan digentel bulat. Nama kuih buah Melaka pula datangnya dari saiz dan bentuknya yang menyerupai buah pokok melaka. Selain itu perbezaan antara kuih onde-onde dan kuih buah Melaka adalah kandungan intinya. Kuih buah Melaka menggunakan gula kabung/gula Melaka yang lebih cerah sebagai inti. Kuih onde-onde pula menggunakan gula nisan yang diperbuat daripada nira kelapa dan bewarna lebih hitam.
Di sesetengah tempat di pantai timur kuih ini lebih dikenali sebagai kuih kekoh caar

Penyebaran

Kuih onde-onde ini boleh didapati sepanjang tahun tetapi lebih diminati waktu bulan puasa. Ia sesuai dimakan semasa minum petang. Kuih onde-onde mempunyai adunan tepung beras pulut yang menyelitupi manisan nisan di sebelah pantai timur atau gula kabung di sebelah pantai barat (buah melaka). Kuih ini dibebat dalam kelapa parut sebelum dihidangkan bagi mengelak ia melekat-lekat di antara sesama sendiri.
Kuih onde-onde tahan lebih lama jika disimpan dalam peti sejuk. Ia sering untuk dihasilkan bagi jualan harian, dan juga mudah untuk dihasilkan untuk makan sendiri.

Dalam budaya popular

Kuih onde-onde biasanya dihasilkan sebagai hidangan makan petang. Kuih onde-onde biasanya agak mudah untuk dihidangkan kerana ia tidak begitu melikit atau berkuah. Kuih onde-onde biasanya ada dihidangkan sebagai hidangan pejabat, contohnya semasa mesyuarat.
Anugerah Planet Muzik 2009

Pemenang dan pencalon

Pencalon Anugerah Planet Muzik 2009 diumumkan pada 2 Jun 2009 di Delicious Cafe, Dua Residency, Jalan Tun Razak, Kuala Lumpur. Sebanyak 18 kategori diberikan dalam penganugerahan tahun ini, antaranya ialah 9 kategori terbaik, 7 anugerah popular dan 2 kategori penghargaan khas, iaitu Anugerah Khas Planet Muzik dan Anugerah Cinta. Penerima anugerah bagi sembilan kategori terbaik ditentukan oleh Juri, yang terdiri daripada mereka yang mempunyai pengalaman dalam muzik dan televisyen dari Indonesia, Malaysia, dan Singapura. Sementara itu, untuk tujuh kategori yang paling popular, ia melibatkan suara penonton melalui pemilihan SMS dan muat turun lagu di ketiga-tiga negara.
Dalam penghargaan ini Afgan, penyanyi solo Indonesia dan kumpulan muzik Malaysia, Hujan, mendapat 6 pencalonan, diikuti oleh penyanyi Singapura Taufik Batisah dengan lima pencalonan. Sementara itu, bekas peserta Akademi Fantasia Malaysia musim kelima (AF5), Aizat dan kumpulan ST12 berada di kedudukan ketiga dengan empat pencalonan. Penyanyi Malaysia Siti Nurhaliza dan penyanyi Singapura Hady Mirza kedua-duanyanya mendapat tiga pencalonan.
Sementara itu pada malam penganugerahan, Siti Nurhaliza, Aizat, Afgan dan Yovie & Nuno masing-masing memenangi 2 anugerah. Secara keseluruhan, Indonesia telah memenangi 9 dari 16 kategori yang dipertandingkan.
Berikut ialah senarai pemenang dan nencalon Anugerah Planet Muzik 2009. Pemenang ditulis pertama dan dengan huruf tebal

Kontroversi

Apabila malam penganugerahan berlangsung, apabila Kaka Slank dan Nada dari Singapura diberi tugas menyampaikan kategori Album Terbaik, Kaka secara spontan membuka seluar jeans yang dipakai. Kaka menunjukkan 'kerja' beliau. 'Kiss Bombers saya ...' yang diletakkan di dalam seluar dalamnya. Menurut Kaka, ini dilakukan secara sengaja sebagai satu bentuk kebimbangan bagi para pemuzik melawan pengeboman pengganas di kawasan Mega Kuningan yang telah mengorbankan 10 nyawa dari dalam dan luar negara. Hanya dengan tunai, tindakan Kaka mengejutkan sekitar 5,000 penonton termasuk penyokong, MediaCorp Radio - Ria 89.7FM dan Warna 94.2FM - serta Beyond Events Sdn. Bhd. terkejut di JCC Senayan. Menurut Pengarah Beyond Events Sdn. Bhd., Amin Hussen, sebagai peguam bela mereka memohon maaf atas kejadian itu. Pihak penganjur akan meminta mereka yang bertindak mengawal penerbitan TV, Global TV untuk memberikan penjelasan yang berkaitan dengan kejadian itu, kerana ia dianggap tidak sesuai dengan budaya di Malaysia dan Singapura.
Selain itu, majlis penganugerahan yang diadakan selama tiga jam di Pusat Konvensyen Jakarta hanya disiarkan selama dua jam di Astro Ria (Malaysia) dan MediaCorp Suria (Singapura). Menurut Amin Hussen, mereka terpaksa memotong sesetengah persembahan artis supaya mereka ditunjukkan dengan ringkas di saluran Astro Ria dan MediaCorp Suria kerana bimbang bahawa jika mereka melebihi masa siaran yang ditetapkan.
A Kid in King Arthur's Court

Pelakon

Filem ini turut disertai oleh beberapa orang pelakon terkenal, antaranya adalah Thomas Ian Nicholas, Joss Ackland, Art Malik

Ringkasan

Calvin Fuller ditarik ke istana Raja Arthur oleh Merlin. Misinya berjaya.
Asam pedas

Asam Pedas ialah sejenis masakan Melayu. Di Malaysia terkenal di Melaka dan Johor. Sebut sahaja asam pedas semua orang tahu bahawa masakan itu sangat sedap dan popular di Negeri Melaka dan Johor. Resepi untuk membuatnya tidaklah terlalu rumit dan tidak pula terlalu mudah.Walau bagaimanapun terdapat juga kawasan-kawasan lain di negeri Melaka dan Johor ini mempunyai resepi asam pedas yang berlainan. Terpulang kepada citarasa masing-masing untuk menyedapkan lagi masakan mereka. Ianya sangat berbeza dari sudut rasa dan tekstur.
Kebiasaannya bahan-bahan yang mesti ada ialah terdiri daripada ikan (kebiasaannya ikan parang, ikan tenggiri, ikan merah dan ikan terubuk), cili kering, bawang merah, bawang putih, belacan, halia, lengkuas, kunyit hidup (jika ingin menyedapkan lagi masakan), serai, daun kesum, bunga kantan, asam jawa, asam gelugur atau daun limau purut. Bahan-bahan ini hendaklah mengikut sukatan masakan. 
Cara untuk membuatnya cili kering, bawang merah dan putih, halia dan belacan dikisar atau ditumbuk lumat. Serai dan lengkuas diketuk dan bunga kantan dibelah empat. Tumiskan bahan-bahan yang telah dikisar dan lengkuas tadi kedalam periuk sehingga naik baunya dan garing. Jangan pula hangus. Selepas itu masukkan air asam jawa mengikut banyak atau sedikit sukatan masakan. Ikan yang telah dibersihkan dimasukkan sehingga mendidih. Akhir sekali masukkan serai, daun kesum, bunga kantan, asam gelugur/asam jawa atau daun limau purut. 
Kebiasaan masakan asam pedas bukan sahaja di hidangkan untuk keluarga di rumah malah masakan ini juga terdapat di kedai-kedai makan, restoran, juga di hotel-hotel yang terkemuka di negeri Melaka dan Johor.

Perbezaan

Perbezaan di antara asam pedas utara Malaysia dan selatan Malaysia ialah penggunaan asam. Asam jawa yang pekat lebih biasa digunakan di negeri selatan dan asam gelugur atau asam keping lebih biasa di negeri-negeri di utara.
Variasi asam pedas juga berbeza bergantung kepada tempat. Asam pedas ikan adalah lebih popular di penempatan berhampiran laut di mana makanan laut adalah mudah didapati dalam keadaan banyak, murah dan segar. Walau bagaimanapun, asam pedas daging dan ayam juga terkenal di beberapa tempat dan biasanya bergantung kepada bahan mentah yang mudah didapati.
Perlawanan Akhir Piala Negara-Negara Afrika 2012

Latar belakang

Ini adalah kemunculan ketiga dalam perlawanan akhir bagi Zambia; "Peluru tembaga" kalah dalam perlawanan akhir 1974 dan 1994. Selepas permulaan yang mengejutkan dan kemenangan ke atas Senegal, mereka seri dengan Libya sebelum memenangi perlawanan membuat keputusan ke atas tuan rumah Guinea Khatulistiwa dan menjuarai kumpulan. Di peringkat suku akhir, mereka menang 3-0 terhadap Sudan lalu mengejutkan Ghana Ghana 1-0 di separuh akhir. Kedua-dua Christopher Katongo dan Emmanuel Mayuka menjaringkan tiga gol dalam lima perlawanan pertama untuk membantu Zambia untuk mencapai perlawanan akhir.
Côte d'Ivoire juga muncul di perlawanan akhir ketiga. Mereka menang pada tahun 1992 dan kalah pada tahun 2006. Pasukan "Gajah" telah pergi melalui kejohanan itu setakat ini tanpa dibolosi gol dan memenangi semua perlawanan mereka. Ia bermula dengan kemenangan terhadap Sudan, diikuti dengan dua kemenangan terhadap Burkina Faso dan Angola, yang kedua tanpa beberapa pemain terbaik. Suku akhir ini telah dimenangi terhadap tuan rumah bersama Guinea Khatulistiwa, sebelum Mali dikalahkan 1–0. Didier Drogba menyertai Katongo dan Mayuka dengan tiga gol sendiri sebagai penjaring gol terbanyak.
Filem Rona Maya

Pengarah

Filem Rona Maya dihasilkan pada 2010. oleh seorang pelajar bernama Muz Amer Zaman dari Universiti Teknologi Mara (UiTM) Shah Alam cawangan Puncak Perdana dari Fakulti Teknologi Artistik dan Kreatif.

Ringkasan

Maya-gadis dalam lukisan Rona menjadi hidup dan membawa satu perubahan dalam hidupnya. Seorang lelaki tiba-tiba muncul dan mendesak Maya untuk membunuh Rona. Hal ini menjadikan Rona dalam keadaan prasangka.Adakah watak dari ilusinya menjadi hidup,ataupun hidupnya sendiri adalah ilusi?

Pencapaian

Pemenang Anugerah Pengarah Harapan di FFVPM ke-8 di UUM Pemenang Anugerah Penataan Seni Terbaik di FFVPM ke-8 di UUM Finalist Anugerah Sinamatografi Terbaik di FFVPM ke-8 di UUM
Burung Tukang Kelabu

Ciri-ciri

Burung Tukang Kelabu adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung.
Burung Tukang Kelabu adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Tukang Kelabu tidak bergigi.

Pembiakan

Burung Tukang Kelabu membiak dengan bertelur. Telur Burung Tukang Kelabu bercengkerang keras.
Wünschendorf/Elster

Wünschendorf merupakan sebuah kawasan perbandaran terletak di daerah Greiz, Thüringen, Jerman.
Abdul Halim Mahmood

Abdul Halim Mahmood merupakan penulis senario politik di Malaysia.
Patancheru

Demografik 2001

Menurut bancian India pada tahun 2001, Patancheru memiliki bilangan penduduk seramai 40,332. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Patancheru memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 59% lelaki dan 41% wanita mampu membaca. 14% dari populasi berusia di bawah 6 tahun. (2001)
Espiute

Espiute merupakan sebuah komun di jabatan Pyrénées-Atlantiques di barat-daya Perancis.
Sawahlunto

Lombong arang batu

Antara ekonomi utama di sini ialah lombong arang batu yang ditinggalkan oleh penjajah Belanda tahun 1888. Lombong ini masih menggunakan kaedah tradisional sehingga sekarang.Pengeluaran arang batu tidak begitu ekonomikal dan kurang menguntungkan. Penjajah Belanda menggunakan buruh paksa untuk mengeluarkan arang batu dari lombong ini. Mereka dibayar dengar kadar upah yang amat rendah. Ketika kemuncak perlombongan 1930, penduduknya seramai 43576 orang dengan 564 pegawai Belanda. Arang batu digunakan untuk memanaskan rumah di kawasan peranginan dan menggerakan kereta api.
Sebatang landasan kereta api telah dibina antara Sawahlunto ke Kota Padang dan lain-lain bagi mengangkut arang batu untuk dieksport melalui Pelabuhan Padang. Landasan kereta api juga tidak digunakan lagi. Landasan ini melalui kawasan air terjun Lembah Anai.
Kebanyakan jalan raya dua lorong di Sumatera Barat masih lagi hasil tinggalan penjajah Belanda. Jalan raya ini belum diperbesarkan sehingga sekarang dan dikekalkan begitu. Jalan raya ini dibina mengunakan sistem buruh paksa iaitu dibayar dengan sedikit bayaran sahaja.

Lombong runtuh

Pada 17 Jun 2009, lombong arang batu lama ini telah runtuh. 32 orang telah ditemui mati tertimbus. Ketua Pusat Penanganan Krisis di Kementerian Kesihatan Indonesia Dr Rustam S.Pakaya dalam SMS menyatakan sehingga pukul 6 petang ini mayat 32 mangsa telah ditemui. Mereka yang cedera dirawat di Hospital Jamil, Padang.
Lombbong Bukit Bual itu dipercayai meletup akibat litar pintas peralatan elektrik yang dibawa masuk pelombong tradisional ke dalam lubang lombong yang padat dengan gas metana (methane).Pengurus Paukan Penanganan Bencana Sumatera Barat, Ade Edward menyatakan gas metana mudah meledak apabila ada sedikit percikan api. Sepatutnya gas metana dikeluarkan dahulu menggunakan 'blower' dari lubang lombong itu .
Fontrabiouse

Fontrabiouse merupakan sebuah komun di jabatan Pyrénées-Orientales di selatan Perancis.
Kampung Telok Bilik

Poskod

Poskod yang digunakan di Kampung Telok Bilik, Kota Kuala Muda, Kedah adalah 08500.
Waikato Bay of Plenty Magic

Waikato Bay of Plenty Magic adalah merupakan sebuah pasukan bola jaring New Zealand yang berpangkalan di Hamilton.
Dhaluwala

Demografik 2001

Menurut bancian India pada tahun 2001, Dhaluwala memiliki bilangan penduduk seramai 11,206. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2011

Menurut bancian India pada tahun 2001 Dhaluwala memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Eurocopter EC 725

Spesifikasi (Cougar EC 725)

Data dari {Eurocopter.com}
Pingat Sains Kebangsaan

Sejarah

Pingat Sains Kebangsaan ditubuhkan pada 25 Ogos 1959, oleh satu akta Kongres Amerika Syarikat di bawah Pub.L. 86-209. Pingat ini pada mulanya menghormati saintis dalam bidang "fizikal, biologi, matematik, atau kejuruteraan sains". Jawatankuasa Penganugerahan Nasional Sains ditubuhkan pada 23 Ogos 1961, oleh perintah eksekutif 10961 dari Presiden John F. Kennedy.
Cari Menantu

Cari Menantu merupakan sebuah rancangan realiti berbentuk pencarian menantu yang ditayangkan di TV9. Rancangan ini bermula siarannya pada 28 Disember 2006.
Rancangan ini akan menterjemahkan proses perkahwinan masyarakat Melayu yang penuh adat budaya dan kemeriahan kepada sebuah rancangan televisyen.
Pencarian peserta melalui ujibakat diadakan di seluruh negara seperti di Alor Setar, Ipoh, Pulau Pinang, Kota Bharu, Kuala Terengganu, Kuantan, Johor Bahru, Melaka, Negeri Sembilan, dan Kuala Lumpur.
Pada episod akhir, peserta Divesh Kumar Danial Kakulal bersama pasangannya Engku Rabaal Adawiah Engku Zahit, Sarah Rahim bersama Ahmad Lotfi Abd Wahab, Amiruddin Moksin dan pasangannya Farizan Hashim selamat diijab kabul oleh jurunikah, Ustaz Abdul Manaf Mat di Pusat Konvensyen Antarabangsa Putrajaya (PICC).
Faridkot

Demografik 2001

Menurut bancian India pada tahun 2001, Faridkot memiliki bilangan penduduk seramai 71,986. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Faridkot memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Lavit

Lavit ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Straußfurt

Straußfurt merupakan sebuah kawasan perbandaran terletak di daerah Sömmerda, Thüringen, Jerman.